Digues-me quines son les entitats d'aquest text:
La resistència viva i persistent al colp d'estat els va forçant a caure en contradiccions i els dificulta molt els plans. N'hauríem de ser conscients
Des d’avui fins dimecres passaran a declarar davant el Tribunal Suprem espanyol Marta Rovira i Marta Pascal, Artur Mas i Neus Lloveras, i Anna Gabriel –que podria ser que no hi acudís. La perspectiva d’un possible ingrés a la presó reclama una solidaritat incondicional amb tots, solidaritat que vull expressar en nom personal i també en nom d’aquest diari. Al costat d’aquest principi bàsic i inalterable m’agradaria, però, remarcar la necessitat de mantenir serenitat i perspectiva. Serenitat i perspectiva per a entendre el punt del procés polític i judicial on som i per a emmarcar així el significat de les declaracions d’aquests dies.
Les contínues irregularitats processals al Tribunal Suprem, a l’Audiència espanyola i als tribunals ordinaris relacionades amb aquest cas i el salt de dimensió internacional que s’ha fet –i que podria ser més gran encara si Anna Gabriel finalment decideix de no presentar-se– comencen a fer visible que allò que hom volia que fos una ofensiva destructora i imparable té els peus de fang. Resulta molt significatiu que en els mitjans jurídics es comence a veure molt plausible la idea que el jutge Llarena no s’atrevirà finalment a jutjar els encausats per un delicte de rebel·lió o sedició, sinó per un delicte de proposició a la rebel·lió, que és de rang molt inferior. I això per una raó: l’enorme dificultat de fer quadrar els fets que es poden demostrar amb el tipus penal que es demana. Ara, les mateixes fonts sostenen que si finalment el presumpte delicte és rebaixat a la proposició a la rebel·lió, els tribunals espanyols tindran greus dificultats per a explicar com és possible que les querelles contra el govern i la mesa del parlament no es presentaren fins el 30 d’octubre.
Marta Rovira : polític, Marta Pascal : polític, Artur Mas : polític, Neus Lloveras : polític, Anna Gabriel : polític, Tribunal Suprem : organització, Llarena : persona, Tribunal Suprem espanyol : organització, Audiència espanyola : organització